DAVLAT-TIJORAT XALQ BANKI SARMOYASINI YaNADA KO‘PAYTIRISh ChORA-TADBIRLARI TO‘G‘RISIDA

O‘zbekiston Respublikasi Prezidentining “Davlat-tijorat Xalq bankini rivojlantirish borasidagi qo‘shimcha chora-tadbirlar to‘g‘risida” 2000-yil 7-dekabrdagi PF-2773-son Farmonini bajarish yuzasidan va bank omonatchilarining manfaatlarini himoya qilishni kuchaytirish maqsadida Vazirlar Mahkamasi qaror qiladi:
 1. O‘zbekiston Respublikasi Moliya vazirligi va Markaziy banki 1-ilovaga* muvofiq jadvalga ko‘ra qo‘shimcha ravishda 7,0 mlrd so‘m ajratgan holda davlat-tijorat Xalq bankining ustav sarmoyasi 2000—2005-yillarda 10 mlrd so‘mgacha yetkazilishini ta’minlasinlar.
 2. Belgilab qo‘yilsinki:
 soliqlar va yig‘imlardan ozod qilishdan bo‘shatilib 2000—2004-yillar mobaynida tushgan mablag‘lar O‘zbekiston Respublikasi Moliya vazirligining Xalq banki ustav sarmoyasidagi ulushini shakllantirish uchun yetmagan taqdirda, mablag‘larning yetmagan qismi 2005-yil mobaynida davlat budjeti hisobiga to‘ldiriladi;
 mablag‘lar O‘zbekiston Respublikasi Moliya vazirligining Xalq banki ustav sarmoyasidagi ulushini shakllantirish uchun belgilangan miqdordan ortiq tushgan taqdirda, ushbu mablag‘lardan bankning infratuzilmasini rivojlantirish uchun foydalaniladi.
 4. Vazirlar Mahkamasining “Davlat-tijorat Xalq bankini yanada rivojlantirishni ta’minlash chora-tadbirlari to‘g‘risida” 1999-yil 22-apreldagi 189-son qaroriga ilova o‘z kuchini yo‘qotgan deb hisoblansin.
 5. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari R.S. Azimov va O‘zbekiston Respublikasi Markaziy bankining raisi F.M. Mullajonov zimmasiga yuklansin.